U povijesti su uvijek postojali univerzalni likovi
o kojima smo pričali priče
i koji su nam služili kao alat da prenesemo pouku
ili shvatimo izazove s kojima se suočavamo.
Bili su to vjerski likovi,
mitološki likovi, kraljevi i kraljice.
Superjunaci su univerzalni likovi današnjice
i to je razlog zašto toliko vjerujem u njih.
Junaštvo je zapravo vrlo jednostavno.
Svjedoci smo mu svaki put kad je netko hrabar unatoč strahu
u ime nečega dobroga.
U filmovima,
superjunaci su ikone vrline,
simboli naših najviših ideala.
Postala sam opsjednuta stripovima
kad sam počela istraživati.
Zavoljela sam ih.
Još se uvijek igram akcijskim figurama.
Ne prođe dan,
a da ne vidiš nekoga tko nosi majicu s likom Batmana.
Ali za skok sa stranica stripa na ekrane bila su potrebna desetljeća
i mnogo uvjeravanja.
Bilo je tako malo filmskih adaptacija stripa
tijekom '80-ih i '90-ih godina zato što mnogi ljudi u Hollywoodu
nisu vjerovali u stripove.
Direktori filmskih studija svisoka su gledali na crtače i pisce
i smatrali da stripovski junaci
nemaju osobitu vrijednost.
Dok je Hollywood učio kako superjunake vinuti u zrak,
strastveni umjetnici
preobrazili su stripove iz razbibrige namijenjene djeci
u sofisticiranu zabavu za odrasle.
Ljudi koji uzdižu stripovske likove na pijedestal
nikad neće pomaknuti granice.
Bilo je nešto posebno u tekstu i crtežima.
Jako inteligentno i odvažno.
Taj buntovni duh,
u kombinaciji s vjernošću dugogodišnjih obožavatelja,
stavio je superjunake u središte popularne kulture
i naše kolektivne mašte.
Što ako bih ja mogao biti junak?
Što ako bih mogao promijeniti svijet?
Ta pitanja predstavljaju jezgru priča o superjunacima.
U našem moralnom kompasu postoji nešto
što nam govori da je u redu boriti se za ono što je ispravno.
To je zapravo moć. To znači biti super.
Supermoćni: DC
Prvi superjunak koji je dospio na ekran
nije bio onaj na kojeg ste vjerojatno pomislili.
Kapetan Marvel imao je iste moći kao i Superman,
a tijekom 1940-ih nadmašio ga je prodajom.
Bila je to priča o dječaku koji je mogao postati superjunak
tako što izgovori samo jednu riječ.
Shazam!
Godine 1941. Kapetan Marvel dobio je vlastiti serijal od 12 nastavaka...
"PUSTOLOVINE KAPETANA MARVELA"
...koja je mladu publiku svake subote držala prikovanima uz ekrane.
Ali bilo je potrebno 78 godina, promjena imena i televizijska serija
da se Kapetan Marvel nađe u kinima 2019. godine
kao Shazam!
Film je oživio bezvremensku priču
o slabašnom dječaku koji postaje odrasli superjunak.
Shazam!
Svi smo u jednom trenutku...
GLUMAC, SHAZAM!
...sanjali o tome da postanemo nešto poput superjunaka.
Da budemo snažniji, brži ili hrabriji.
Sve ruke na palubu.
Shazam!
Ovaj film obraća se djetetu kojeg svatko od nas nosi u sebi.
Snima se!
Snimamo.
SADAŠNJOST
U redu, obiteljski okup, znate koliko je sati.
Prijeđimo na stvar.
Snimanje drugog filma
jedno je od meni najdražih uopće,
ako uzmem u obzir sve projekte na kojima sam raido.
Mary, zašto uopće imaš posao? Misliš da Wonder Woman ima posao?
-Prekini. -Ne, ozbiljno.
Misliš da nosi rep i naočale
i ne prepoznaju je i da je, ne znam, računovođa?
Samo prekini.
Uloga je jako zabavna jer se mogu ponašati kao dijete.
Kažem, ne šizite! Gledajte me, ja sam Billy.
Videoigre održavaju to razigrano dijete u meni
i mislim da kada ti je posao ponašati se kao dijete,
moraš ostati u dodiru s tim razigranim djetetom.
To ne bi trebao biti posao.
Odijevamo se u kostime, igramo se i za to nas plaćaju.
To je bilo ono najbolje u vezi s prvim filmom.
Ljudi su izlazili iz kina
i jednostavno su bili zadovoljniji životom.
Osjećali su se lakšima.
Toliko je problema u svijetu,
a mi imamo mogućnost,
kao umjetnici, tvorci sadržaja i zabavljači,
barem malo olakšati to breme.
Moramo jer je postalo jako mračno.
Pedeset godina prije nego što je Shazam! dospio na veliko platno
svijet se nalazio na rubu.
Želimo mir odmah!
Tada sam bio mlad momak
i činilo mi se da odgovor ne postoji.
Što učiniti u svijetu u kojem dominantna kultura
kaže da neprijatelj katkad nema lice?
Kako se boriti protiv toga?
MARTIN LUTHER KING UBIJEN U MEMPHISU; OSUMNJIČENIK JE BIJELAC
Tada sam počeo osjećati...
PRODUCENT, THE BATMAN
...da sam prerastao stripove.
I upravo u to vrijeme
nastupilo je zlatno doba Marvela.
Kad je Marvel predstavio prvog crnog superjunaka
i progovorio o aktualnim društvenim problemima,
zabavne gluparije Batmana kojeg je glumio Adam West
odjednom su se doimale zastarjelima i uštogljenima.
U tom trenutku, sredinom '60-ih,
osim nekolicine nas koji smo bili istinski obožavatelji stripa,
svi su ostali percipirali Batmana kroz taj televizijski serijal.
I to je ono što me toliko živciralo.
Zavjetovao sam se.
Jednog dana, nekako,
pokazat ću svijetu pravog Batmana.
Mladi obožavatelji poput Uslana,
koje je motivirala velika ljubav prema likovima
i vjernost stripu,
pokrenuli su novo doba američkog stripa.
Svaki naraštaj zaslužuje lik
koji se uklapa u njega.
Mi, kao djeca '60-ih, žarko smo željeli...
PISAC, KRIZA NA BESKONAČNIM ZEMLJAMA
...pisati važne priče.
Nismo baš bili mladoturci koji su planirali revoluciju,
ali, s druge strane, bili smo mladoturci koji su planirali revoluciju.
IZDAVAČ, DC COMICS, 2002. - 2009.
Razmišljali smo u kojem smjeru dalje krenuti.
Pisac Denny O'Neil i crtač Neal Adams
krenuli su u korjenitu promjenu stripa
tako što su radnju smjestili u stvarni svijet.
Uzeli su dva superjunaka koje je očekivala propast.
Green Arrow, predstavnik liberalnog svjetonazora,
i Green Lantern, predstavnik konzervativnog svjetonazora,
sjeli su u kamionet i krenuli u otkrivanje Amerike.
U više od 14 izdanja Green Lantern i Green Arrow
suočili su se s velikim problemima nacije
poput prenapučenosti, diskriminacije,
onečišćenja i ovisnosti o drogama.
Obojica smo odrasli u vremenu u kojem smo odrasli
i bili smo gnjevni na društvo.
Bilo je to vrijeme promjene. Sjetite se samo '60-ih godina.
Velike promjene u Americi. I sve se to nalazilo...
CRTAČ, GREEN LANTERN / GREEN ARROW
...u tom stripu. Kao šamar.
KRIVI SU! TROJICA UROTNIKA OSUÐENI NA SMRT!
To je bila prekretnica za DC Comics,
a posljedice su se počele vidjeti i u drugim stripovima,
koji su postali hrabri i odvažni.
Legendarni Marvelov umjetnik Jack Kirby pridružio se DC-ju 1970. godine
kako bi napisao svoju duhovnu sagu imena Novi bogovi.
NOVI BOGOVI
To je bio njegov ep, njegova inačica Biblije.
Ovako je sve počelo, ovako će sve završiti.
PISAC, MISTER MIRACLE
Ovo je dobro. Ovo je zlo.
Na svakoj je stranici tisuću koncepata koji mogu biti temelji tisuću priča.
Najinspirativnije umjetničko djelo u povijesti.
Godine 1972. Len Wein i Bernie Wrightson
spojili su dušu junaka i tijelo čudovišta
u Čudovištu iz močvare.
Wrightsonovi su crteži bili emocionalni,
čudni i lijepi u isto vrijeme.
A Lenovi su tekstovi imali štimung poezije šunda.
Za mene je to klasik, jedan od najboljih stripova...
PISAC, LIGA PRAVDE
...koji je DC izdao tijekom svih ovih godina.
No u nedovoljno promišljenom pokušaju da osuvremene DC-jev panteon junaka,
muški su urednici oduzeli Wonder Woman njezine supermoći
i učinili od nje stručnjakinju za kung-fu.
Oduzeli su joj kostim...
CRTAČICA, WONDER WOMAN
...i namijenili joj ulogu fora Diane Prince.
Špijunka je. Moderna je.
Fora je.
Pomislila sam: "Ne želim ovo čitati."
-Što želimo? -Jednaka prava!
-Kada ih želimo? -Odmah!
DC-jeva nepromišljenost privukla je pažnju
sve popularnije vođe feminističkog pokreta,
Glorije Steinem.
Wonder Woman bila je feministica...
OSNIVAČICA ČASOPISA MS.
...i vladala je pomoću snage, pravde i ljubavi
i zamišljena je kao protuotrov za nasilje
prisutno u stripovima u kojima dominiraju muškarci.
Smatrali smo da bi bilo zanimljivo da je kandidiramo za predsjednicu.
Slogan je: "Mir i pravda za '72."
Kad ste ga već donijeli, pokažite kameri.
MS. - WONDER WOMAN ZA PREDSJEDNICU
U prvom broju časopisa Ms.
nalazio se esej o Wonder Woman
kao oličenju snage i samodostatnosti.
DC je shvatio poruku.
Vratili su Wonder Woman njezine moći.
A nekoliko godina poslije
ABC je započeo potragu za savršenom glumicom
koja će oživjeti taj mitski lik na televiziji.
Dobila sam priliku uistinu stvoriti svoj lik.
Prije mene nije bilo ničega.
GLUMICA, WONDER WOMAN
I nisam imala pojma što radim.
Dakle, postojala je određena naivnost.
Pomno sam istražila mitologiju lika
i razmislila što bih mu mogla dodati.
Ali to nije nigdje pisalo.
Za to su bile zaslužne žene poput Betty Friedan,
Glorije Steinem i sufražetkinja.
Glasni i snažni feminizam,
to je bila Wonder Woman.
U jesen 1975. godine
Carterova kultna Wonder Woman počela je žariti i paliti malim ekranima,
a i mladim srcima diljem SAD-a.
U to vrijeme nije postojao ženski lik kojeg smo mogle oponašati.
A ja sam bila u godinama
kada je jako važno dobro izabrati koji ćeš superjunak biti na igralištu.
REDATELJICA, WONDER WOMAN
Dječaci bi bili Superman, He-Man
ili nešto slično.
Kad se pojavila serija Wonder Woman,
to je bilo takvo otkriće...
da si odjednom očajnički željela
biti Wonder Woman.
Dobila sam priliku iskusiti upravo ono što su dečki doživljavali,
ali ne na isti način.
Ispunila mi se najveća želja.
Svi možete biti ono što zaista želite biti.
Svi ste vrlo posebni.
I svi ste vrlo različiti.
Lynda je bila obična žena koja si željela biti.
Nikad nisam glumila Wonder Woman.
Glumila sam samo Dianu.
Najvažnija odlika Wonder Woman
bila je ta da se njom, kao i s Dianom, moglo poistovjetiti.
Lynda Carter je poznata po okretu
kojim bi se iz Diane Prince pretvorila u Wonder Woman.
Eksplozija svjetlosti
i preobrazba jednog skladnog lika
u moćnu superjunakinju
podsjetili su me da svi imamo moć postati veći od sebe samih.
PISAC/CRTAČ, WONDER WOMAN
Iako sam bio malen, to je ostavilo dojam na mene.
Natjeralo me na razmišljanje.
Nije riječ samo o tome da žena nosi kostim superjunaka.
Nego o tome da će ona uvjeriti svijet
da postoji bolji način.
Stvarno misliš da se ljudi mogu promijeniti nabolje?
Da.
Ondje gdje sam odrasla naučili su nas da dobro mora pobijediti zlo
i da žene i muškarci mogu učiti.
Poruka Wonder Women o jednakosti odjeknula je diljem svijeta.
A u SAD-u je, s druge strane,
još jedna popularna serija okupila čitav odred superjunaka
čije su pustolovine učile o važnosti timskog rada.
SUPER PRIJATELJI
U velikoj dvorani Lige pravde
okupilo se četvero najvećih junaka na svijetu.
U Super prijateljima prvi su se put okupili svi ti likovi.
To je bio prvi put da nisam gledao samo Supermanove pustolovine,
samo pustolovine Wonder Woman
ni samo Batmanove pustolovine.
Gledao sam ih zajedno.
Bilo je očito da ćemo, kad odrastemo,
stvarati stripove i filmove.
Ali mnogim je čitateljima
četvrti član ove ekipe superjunaka
bio treći kotač.
Ako moja vodena telepatija djeluje na ovim čudnim ribama s Exxora,
trebao bih moći zaustaviti Darkonove ljude.
Aquaman je bio lik koji su svi ismijavali.
Kad sam počeo pisati strip Aquaman...
PISAC, AQUAMAN
...ljudi su me pitali: "Zašto tratiš vrijeme na Aquamana?"
Ali kao piscu mi je mnogo zanimljivije
uzeti neuglednog lika, rastaviti ga na proste faktore,
i dobro ga proučiti
jer to još nitko nije učinio.
Ako kažem da su Aquamanov svijet i njegove priče
jednako bogati i duboki kao i Supermanovi i Batmanovi,
što su onda oni?
Inačica priče o Aquamanu iz pera Geoffa Johnsa, objavljena 2011.,
detaljno je opisala svijet nedovoljno voljenog junaka
na kopnu i u moru.
Johnsov je strip postao predložak za filmsku adaptaciju 2018. godine,
čija je zvijezda imala vrlo malo sličnosti s naslovnim junakom,
barem izvana.
Mislim si: "Tko? Koga želiš da glumim?"
GLUMAC, AQUAMAN
Sve što mi pada na pamet jest: "Bijel, plavokos, obrijan.
To nisam ja."
A onda su mi sve objasnili. Rekao sam: "Opa. Može, naravno."
Njegov je otac svjetioničar, a majka kraljica Atlantide.
Između ta dva svijeta vlada velika napetost.
Odmah sam se poistovjetio s time.
Rođen sam na Havajima, a odrastao sam u Iowi.
Moji su bili razvedeni.
Na kopnu se osjeća kao autsajder,
ali na Atlantidi on je prijestolonasljednik.
Jedina osoba koja može prebivati u oba svijeta sam ja,
a ja to ne želim.
Koliko puta ti moram reći? Ne želim biti kralj.
Mora naučiti kako postati poveznica između tih dvaju svjetova
i spriječiti rat između našeg svijeta i Atlantide.
Aquamanu je bio potreban malen poticaj,
pa sam ga odglumio na totalno drukčiji način.
Idemo. Akcija!
Bum!
Nadam se da smo uspjeli sve snimiti.
On je goropadnik.
Netko tko udara ljude glavom i tuče se po barovima.
Fizički je radnik, a oni piju.
I ne govore o osjećajima. Zato sam se mogao poistovjetiti s njim.
Tvoja majka je oduvijek znala
da ćeš upravo ti ujediniti naša dva svijeta.
Samo prestani.
Ali upravo ono što se smatra slabošću, njegova ljudskost, učinit će ga kraljem.
Kralj se bori samo za svoj narod.
Ti se boriš za sve.
Aquaman redatelja Jamesa Wana
postao je najuspješniji DC-jev film u povijesti,
sa zaradom većom od milijardu dolara.
Trijumf ovog omalovažavanog superjunaka
pokazao je da se filmski hitovi zasnovani na stripu
moraju temeljiti na izvornom materijalu.
A snažne priče bile su prioritet za novu osobu
koja je došla na čelo DC-ja 1976. godine.
Tada 28-godišnja Jenette Kahn nije imala nikakvog iskustva sa stripovima
kad ju je Warner angažirao da zamijeni izdavača Carminea Infantina.
Bilo je mnogo straha i prijezira kad sam došla na to mjesto.
"Kako je dobila taj posao?"
"Ona nema veze sa stripovima...
IZDAVAČICA, DC COMICS, 1976. - 2002.
...premlada je, žena je."
DC je bio zatvorena i izolirana tvrtka.
Dotad nitko izvana nije bio na rukovodećem položaju.
Dotad nijedna žena nije bila na rukovodećem položaju.
Osim toga što je bila pametna i Židovka,
nije imala ništa zajedničko sa svim tim ljudima
koji su postali njezina ekipa.
Glavešine DC-ja angažirale su Kahn
jer je bila uspješna izdavačica dječjih časopisa...
KLINCI
...što je jasno pokazalo koja je njihova ciljana publika.
Smatrali su stripove jednokratnim i prolaznim medijem namijenjenim djeci.
Tada je bilo sramota raditi u industriji stripova.
Ali došla sam u DC s vrlo važnim uvjerenjem
da su stripovi oblik umjetnosti.
Bavimo se pričanjem priča pomoću riječi i crteža
i ako na taj način razmišljamo o stripovima,
možemo ispričati bilo što.
Jedna neispričana priča dobrano je kasnila.
Kao pisca za prvi stripovski serijal
u kojoj je u glavnoj ulozi bio afroamerički superjunak,
DC je angažirao pisca Tonyja Isabellu.
Želio sam stvoriti idealnog crnog superjunaka.
PISAC, CRNA MUNJA
Želio sam stvoriti nekoga tko će biti uzor,
nekoga s kime će se klinci poistovjetiti.
Bio je olimpijski sportaš
koji je na Olimpijskim igrama pozdravio simbolom crnačke moći.
Tim su ljudima uništili karijeru.
Stoga je postao učitelj
i borac protiv kriminala u centru grada.
To je bio Jefferson Pierce, Crna Munja.
Crna Munja pojavila se na kioscima 1977. godine.
Sjećam se da sam otvorio vrećicu...
PISAC, DRUGA POVIJEST DC UNIVERZUMA
...a unutra je bio prvi broj Crne Munje.
Osjetio sam nešto što dotad nisam osjetio.
Prvi sam se put osjetio dijelom toga.
Mogao sam se poistovjetiti s gotovo svime u stripu.
Bila je to vrlo ljudska
i vrlo neposredna priča.
Imala je društveno-političku notu.
Imala je sve to.
DC je ponovno išao ukorak s trendovima,
ali čak ni novi superjunak
nije mogao zaustaviti pad prodaje stripova.
Američki kiosci odumirali su kao mjesta za prodaju časopisa.
Prodaja stripova naglo je padala.
Amerikanci su hrlili u predgrađa,
gdje pak lanci trgovina nisu željeli uvrstiti stripove u svoju ponudu.
Stripovi su se vraćali neprodani, a DC je gubio novac.
U borbi za povrat tržišnog udjela Kahn se odlučila na sve ili ništa.
Tvrtka je izbacila nove stripove
povodom kampanje koju su nazvali "DC-jeva eksplozija".
Pokušali smo zauzeti što više prostora na kioscima
tako što smo objavljivali što smo više stripova mogli.
Išli smo na kvantitetu, a ne kvalitetu.
Tijekom zime 1978. godine
mećava povijesnih razmjera zaustavila je dostavne sužbe,
a nagli rast inflacije
imao je katastrofalan učinak na DC-jeve rezultate prodaje.
DC-jeva eksplozija preko noći postala je DC-jeva implozija.
DC UVODI NOV NAČIN DISTRIBUCIJE IZBACUJE 40 % PONUDE
Tvrtka je otpustila velik dio zaposlenika
i iznenada otkazala 17 stripova,
uključujući Crnu Munju.
Nitko tko je radio u DC-ju sredinom '70-ih
nije mislio da će industrija stripa još dugo postojati.
Nešto se moralo promijeniti. Morali smo pronaći odgovore.
Budućnost DC-ja visila je o niti,
a Warner je odlučio staviti sve na kocku
filmom o superjunaku s kojim je sve počelo.
Nitko nije mislio da će to biti dobar film.
KREATIVNI SAVJETNIK, SUPERMAN
Svi su se još sjećali serije Batman
i mislili su: "To će opet biti glupavo.
Ne možemo imati dva i pol sata budalaština."
Unatoč tome što je u projekt bio uključen i slavni pisac Kuma Mario Puzo,
film se odmah na početku suočio s problemima.
Neprovjerena tehnologija koja se rabila za prizore leta
i promjena redatelja usred snimanja
doveli su do kašnjenja i bacili proračun u minus.
Richard Donner, novi redatelj,
počeo je ispravljati sve ono što je bilo pogrešno,
počevši od tona kojim je bio obojen scenarij.
Imali su drukčiji pristup Supermanu nego što sam ga ja imao.
REDATELJ, SUPERMAN
Oni su željeli parodiju parodije.
Rekao sam: "Ovo je Superman. Pita od jabuka. Iskonska Amerika."
To je dio američke povijesti
i ima vlastite uzuse i zakone.
Cilj je bio napraviti ozbiljan film.
NEVJEROJATNE NOVE PUSTOLOVINE SUPERMANA
Dok je scenarij doživljavao prepravke,
počela je intenzivna potraga
za glumcem koji će utjeloviti Čovjeka od Čelika.
Robert Redford, Paul Newman i ostale velike američke zvijezde.
Moj je problem bio taj što ih nisam mogao zamisliti kako lete.
Ako nisi vjerovao da Superman može letjeti,
onda nisi vjerovao da je Superman stvaran.
Smatrao sam da moramo angažirati nepoznatog glumca.
Hvala vam što ste našli vremena za ovaj intervju.
TEST ZASLONA
Vjerujem da postoje mnoga pitanja o meni
na koja bi svijet želio saznati odgovore.
Christopher Reeve bio je poznat ponajviše kao kazališni glumac
koji je glumio u sapunicama,
ali njegova iskrena interpretacija Supermana
savršeno je odgovarala onome što je Donner zamislio.
Ono što izdvaja Supermana od ostalih
jesu njegova zrelost, njegova neiskvarenost...
GLUMAC, SUPERMAN
...i njegov jednostavan pogled na svijet.
Kad kaže:
"Ovdje sam kako bih se borio za istinu, pravdu i američki način života",
svi se podsmjehnu.
Znate? Ali on se ne šali.
Pravi način da se taj film snimi bio je da ga se shvati ozbiljno.
GLAVNI UREDNIK, DEN OF GEEK
Kao da je riječ o važnom dijelu američke mitologije.
Usput, "realno" ne znači mračno i turobno.
"Realno" znači stvarne emocije.
A u Supermanu
obični ljudi reagiraju na nešto nevjerojatno.
Zaboga, pogledaj gore.
Koji je to vrag?
Opustite se, gospođice. Držim vas.
Držiš me? A tko drži tebe?
SUPERMAN - SPEKTAKULARNA ZABAVA ZA SVE UZRASTE
GLE! SUPERMAN DOLAZI U POMOĆ
SUPERMAN ULETIO U SRCA AMERIKANACA
Superman je zaradio 300 milijuna dolara u kinima,
osvojio Oscar za specijalne efekte
i započeo serijal filmskih uspješnica.
Dana 26. siječnja 1979. godine...
PISAC, SUPERMAN BIRTHRIGHT
...otišao sam pogledati Supermana.
Ušao sam u kino bez ikakvog cilja,
zabrinut za budućnost o kojoj nisam mogao ništa pretpostaviti.
Kao dijete, nisam imao prijatelje
jer sam stalno mijenjao škole.
Ušao sam u kino
s osjećajem da nitko ne mari za mene, da me nitko ne vidi i ne čuje.
Supermanu je stalo do svih.
Nije mu važno jesi li bogat ili siromašan
ili odakle dolaziš.
Izašao sam iz kina s čvrstim uvjerenjem
da ću čime se god bavio u životu
moj posao imati nekakve veze sa Supermanom.
SUPERMAN 2 - POSEBNA PREMIJERA
Da film Chrisa Reevea i Dicka Donnera nije bio uspješnica te godine,
DC je mogao završiti
s vrlo malim brojem stripova u ponudi,
a tvrtka koju danas poznajete možda ne bi preživjela.
DC je na krilima Supermanova uspjeha
promijenio način na koji je dolazio do čitatelja.
Striparnice su se počele osnivati 1970-ih godina
kao mjesta na kojima su tinejdžeri trgovali stripovima
i svađali se oko starih izdanja.
Početkom 1980-ih godina, na zahtjev starijih čitatelja,
striparnice su se počele otvarati diljem SAD-a.
To je postao posve nov oblik prodaje stripova.
I spasio ih je od zaborava.
Stripovi su postali popularni.
Ali mnogima je zamršenost DC-jeva svijeta priječila ulazak u svijet stripa.
Problem je bio u tome što mnogi Marvelovi obožavatelji
nisu razumjeli DC-jev stil
jer nisu shvaćali zašto imaju
toliko različitih likova koji su zapravo isti.
Bili su to koncepti poput multiverzuma.
Pojmovi koji su danas uobičajeni, ali tada to nisu bili.
Odjedanput mi je sinulo. Moramo to promijeniti.
Danas ćemo početi stvarati novi univerzum.
Moralo je biti revolucionarno.
Moralo je biti nešto zbog čega će se ljudi zapitati:
"Zaboga, oni to misle ozbiljno?
Stvarno će to učiniti?
To je nemoguće."
U najvećoj kataklizmi u povijesti DC-ja
Marv Wolfman i crtač George Pérez
okončali su DC-jev multiverzum kroz serijal od 12 stripova
u kojem su ubili sve likove i svjetove
i ostavili samo jednu Zemlju.
Donijeli su odluku bez presedana
da će se riješiti svega nagomilanoga
i da će resetirati sve i po prvi put ujediniti likove u DC-jev univerzum.
Izašla je Kriza na beskonačnim Zemljama na kraju koje je poginuo Flash.
Tada sam prvi put plakao zbog nečega što se dogodilo u stripu.
IZVRŠNI PRODUCENT, ARROWVERSE
Sjećam se da sam tada shvatio koliko sam se vezao za taj lik.
Moram se vratiti u unatrag i saznati sve o njemu.
Na neki način, njegov je kraj bio moj početak.
Wolfmanova odluka da uništi multiverzum
dala je piscima i crtačima odriješene ruke
da udahnu nov život i dubinu klasičnim DC-jevim likovima.
LIGA PRAVDE
Nakon Krize na beskonačnim Zemljama
ostala je potpuno nova Zemlja.
Ponovno ćemo predstaviti likove kao da dosad nisu postojali.
DC je angažirao Johna Byrnea iz Marvela.
On je u to vrijeme bio najbolji.
Dali su mu da iznova stvori Supermana. Ispočetka, kao da nikad nije postojao.
Da razmisli kakav bi život vodio da uistinu posjeduje te sposobnosti,
te moći
i da doživljava svijet kroz svoje supermoći.
Isto je bilo s Wonder Woman. Dajmo je Georgeu Pérezu.
Wonder Woman Georgea Péreza bila mi je sve na svijetu.
Njegov strip Wonder Woman u konačnici me ponukao
da se prijavim na akademiju.
Ni danas mi nije jasno
kako je na svaku stranicu uspio staviti toliku količinu informacija.
Nikad nisam vidio strip koji ima toliko crteža.
Ali kod Georgea Péreza najviše me se dojmilo to
što je bio sjajan glumac.
Pod time mislim da su njegovi likovi, koji su različitih veličina i oblika,
izgledali, stajali, odijevali se,
glumili, ponašali se i borili
na jedinstven način.
Za mene je to bila čarolija koju je posjedovao George Pérez.
To je bio način razmišljanja.
Istančan osjećaj kojim je svakom liku podario jedinstvenost.
A tu je jedinstvenost naglašavao pomoću crteža.
Jedna od najvažnijih odluka koje sam donijela u DC-ju
bila je ta da angažiram osobe
koje su pretvorile stripove u sofisticiran vid umjetnosti.
To je počelo tako što sam dovela Franka Millera u DC.
Povratak Viteza tame Franka Millera
suvremena je inačica legende o Batmanu
nastala u gruboj stvarnosti Reaganova režima
i ispunjena gnjevom tadašnjeg vremena.
Većina osnovnih premisa na kojima počivaju stripovi
sve do nekoliko godina unatrag
potjecale su iz '40-ih godina.
Stripovi su morali biti smješteni u vrlo dobronamjeran svijet
u kojem možeš vjerovati policiji,
političarima koje si izabrao
i svojim roditeljima.
Žalosno je da toliki niz godina
osnovna premisa postojanja superjunaka nije bila ostvariva
jer su bili smješteni u svijet u kojem nisu bili potrebni.
Miller je oživio Batmana u liku sredovječnog usamljenika
koji je bijesan na korumpirane političare
i ne libi se učiniti što je god potrebno kako bi ih razotkrio.
Smatrao sam da ne mogu početi pričati Batmanovu priču,
a da ne spomenem činjenicu da je, barem na početku priče,
on anakronizam.
Postoji nešto zastarjelo u svemu tome,
a cilj Viteza tame bio je oživjeti to
u suvremenom okruženju.
Nakon što Batmanov rat protiv bandi posrami vlastodršce u Washingtonu,
Batman dolazi u sukob s nevjerojatnim neprijateljem, Supermanom,
koji predstavlja agenta Reaganove policijske države.
Taj je strip prkosio
svim pravilima i uzusima prema kojima smo dotad radili.
Imao je političku notu, bio je komentar na stanje u društvu.
Bio je drukčiji od svih dotadašnjih inačica Batmana,
pa i po samom izgledu.
Svaka je pojedinačna odluka bila vrlo hrabra.
Nema sumnje da smo Jenette i ja proveli niz godina
razgovarajući o tim odlukama.
Ja sam bio oprezniji, a ona odvažnija.
Dolazio je naraštaj pisaca i crtača
koji su odrasli uz stripove,
a sada su imali priliku pokazati svijetu vlastitu viziju.
Bila su to politička djela prožeta svjetonazorom...
SUOSNIVAČ, MILESTONE MEDIA
...koji je u to vrijeme bio subverzivan.
Čuvari su donijeli neskladan pogled na superjunake
iz pera mladog engleskog pisca po imenu Alan Moore.
Mi zapravo želimo istražiti...
PISAC, ČUVARI
...koje su posljedice toga što je netko superjunak.
Što bi ti apsurdni likovi učinili svijetu
da postoje.
Da postoji lik koji je snažan i moćan poput Supermana
i da radi za Amerikance,
kakva bi bila američka vanjska politika?
Vjerojatno malo više pustolovna.
A ruska bi vanjska politika
bila nešto manje pustolovna.
Moore je smjestio priču u alternativnu 1985. godinu
nad kojom se nadvila prijetnja nuklearnog rata.
Jedino superbiće i zaštitnik SAD-a, Dr. Manhattan,
napustio je Zemlju i prepustio je šačici kostimiranih osvetnika
od kojih jedan razori New York
kako bi ujedinio svijet.
Čuvare nije napisala osoba koja voli stripove o superjunacima.
PISAC, RORSCHACH
Nego osoba koja dobro poznaje svijet stripova i poštuje ga,
ali može biti objektivna i reći:
"Evo vam vaše velike plemenite priče, razotkrivene."
Za mene se Čuvari Alana Moorea mogu nositi s bilo kojim književnim djelom.
REDATELJ, ODRED OTPISANIH
Obožavam ih. Stoput sam ih pročitao.
Koncept dekonstrukcije superjunaka
jako je utjecao na ono što je učinio.
Godine 2005. časopis Time uvrstio je Čuvare
na popis sto najboljih romana dvadesetog stoljeća.
Nova izdanja neprestano izlaze.
Mooreov je strip prouzročio književnu eksploziju u DC-ju
pod palicom Karen Berger.
Radila sam pomalo ispod radara.
IZVRŠNA UREDNICA, VERTIGO
Počela sam tražiti nove pisce, posebice u Engleskoj.
Britanska industrija stripova bila je ispred nas u stripovima za odrasle.
Karen je to shvatila
i došla na ideju da pokrenemo zasebni brend.
Dogodila se britanska invazija.
Dovela je čitav naraštaj britanskih pisaca
koji su stvorili stripove za odrasle.
Kad je DC počeo potragu, već je postajao cijeli naraštaj pisaca.
Bili smo spremni. Cijeli smo život čitali stripove.
Sama zamisao da je Superman iz oblaka posegnuo prema nama...
PISAC, NEVIDLJIVI
...i da je na telefonu DC Comics
nama je bila ravna dobitku na lotu.
Jedan od pisaca koje je Berger upoznala tijekom svoje potrage
bio je uporan mladić po imenu Neil Gaiman.
Gaiman je predstavio priču temeljenu na opskurnom liku
iz DC-jeva arhiva:
Sandmanu, vladaru kraljevstva snova.
SANDMAN - GOSPODAR NOĆNIH MORA!
Postoji lik koji je gospodar snova.
Zašto ga nikad nismo vidjeli u DC-jevu univerzumu?
PISAC, THE SANDMAN
Jer u tom trenutku
sve što radiš događa se u DC-jevu univerzumu.
A mi ga nikad nismo vidjeli.
Pomislio sam: "Možda je negdje zatočen."
I odjedanput je početak priče počeo poprimati oblik.
Sinula mi je ideja golog čovjeka koji se nalazi u staklenoj posudi
i koji je spreman čekati da svi oni koji su ga zatočili
budu mrtvi i zaboravljeni.
Naravno, počeo sam pisati Sandmana u stanju posvemašnjeg delirija i straha
jer nikad nisam imao zadatak napisati samo jednu priču mjesečno.
Razlog zašto je prva priča,
Preludiji i nokturna, izašla u osam svezaka
bio je taj što sam očekivao da će me Karen nazvati i reći:
"Prodaja ide loše. Stat ćemo na dvanaestom broju."
Ali kad je izašao osmi broj,
shvatili smo da se strip prodaje bolje nego išta slično prije njega.
U tom sam trenutku pomislio:
"Dobro, sad si mogu dopustiti vjerovati,
mogu si dopustiti sanjati
da ću dovršiti priču."
Napokon slobodan, Sandman se osvećuje svojim zarobiteljima
i otkriva da mora odgovarati i za svoje grijehe.
Kad je Sandman izašao, nije postojalo ništa slično.
CRTAČICA, THE SANDMAN
Bio je emocionalan, ali fantastičan.
Inteligentan, ali mračan.
Privukao je čitateljice koje nisu znale
da postoje stripovi koji bi im se mogli svidjeti.
Neil je išao protiv struje s likom po imenu Smrt.
Bila je to mlada, privlačna gotičarka,
što je također bilo u duhu tadašnjeg vremena.
Kad si bio srednjoškolac, mogao si posuditi Sandmana
i još uvijek biti kul.
Mogao si nositi koledžicu,
pušiti cigarete i čitati Sandmana.
Mogao si to. Stripovi su opet bili kul.
Bili su buntovni. Bili su opasni.
Nisu bili djetinjasti.
Bili su znak toga da se nalaziš na marginama umjetnosti,
a ne u njezinom središtu.
Izašlo je 75 brojeva Sandmana
koji su prodani u više od sedam milijuna primjeraka.
No to je bio samo jedan od brojnih naslova koje je uredila Karen Berger,
a koji su se udaljili od tradicionalnih stripova.
Cilj mi je bio pisati priče
koje su bile provokativne.
Priče koje bi prekinule status quo,
koje bi natjerale ljude da preispitaju vlastite pretpostavke o stripovima.
Jedna od stvari koje je Karen donijela u industriju stripova
bila je činjenica da ona nije bila zagrižena obožavateljica stripova.
Imala je vlastitu i jedinstvenu viziju toga kako bi priča trebala izgledati
i koja nije bila opterećena ničijom tradicijom.
Jenette mi je bila pravi uzor.
Postavila je temelje
i bila je neustrašiva i hrabra
u smislu preuzimanja rizika.
U tom sam trenutku rekla:
"Trebaš biti urednica vlastitog serijala."
Smjesta sam pristala.
Tada se rodio Vertigo.
Sviđa mi se osjećaj koji ta riječ pobuđuje.
VERTIGO INOVATIVNO - OPASNO - PROVOKATIVNO
Stvara nelagodu.
Povezana je sa strahom od visina.
A u Vertigu je riječ upravo o prevladavanju tih strahova,
suočavanju s njima,
riskiranju i riskiranju u kreativnom smislu.
U zraku se osjetilo
da je riječ o posebnome mjestu
gdje si morao dosegnuti nove razine kreativnosti i pomaknuti svoje granice.
To je bio sjajan način rada.
Dati ljudima priliku da ispričaju tu jednu priču.
Što si to oduvijek...
Što je najizražajnije kod tebe?
Nevidljivi su promijenili povijest stripa.
Bio je to prvi superjunak koji je bio drag queen.
Postojanje takvog lika koji je bio toliko popularan
sredinom '90-ih
bilo je naprosto nevjerojatno.
Ako postoji zajednička poveznica
koja se provlači kroz čitav serijal Vertigo,
kroz sva izdanja stripa,
bila bi to...
ljudskost...
u svim svojim aspektima.
Žanr služi samo kao pozadina
kako bi se ispričale priče o neugodnoj strani života,
o uzmirujućim dijelovima života,
o ljudima koji su na rubu.
Priče o svima nama.
Karen zbilja zaslužuje priznanje.
Kao urednica, imala je viziju
da se stripovi trebaju shvaćati ozbiljno kao i svaki drugi medij koji priča priču.
Da stripovi mogu sve
i da im se mora dopustiti da mogu sve...
PISAC, PREACHER
...da mogu slobodno zaći na bilo koje područje
koje se piscu ili crtaču učini prikladnim.
Vertigove priče koje su pomicale granice
udarile su novi kulturni pečat i osvojile novu tržišnu nišu
te im je stoga trebao odgovarajući format.
Rekli smo si međusobno:
"Zašto bismo izdali strip ako će s vremenom nestati?
Kako stripovi mogu ostati na polici?
Kako stripovi uopće mogu dospjeti na policu?"
Kako bi stripovi dospjeli na police knjižara,
tvrtka se odlučila na potpuno novi žanr:
grafički roman,
format koji je u jednom svesku sadržavao duže priče.
Bio je to potez koji će godinama donositi zaradu.
Od stripova pa do grafičkih romana,
preobrazili smo izdavaštvo kako bismo počeli zarađivati.
Učinili smo stripove trajnima.
Do sredine '90-ih stripovi su odrasli,
no filmovi temeljeni na stripovima zapeli su u prošlosti.
Jedan mladi obožavatelj postavio si je zadatak da to ispravi.
Ako bih vam rekao
da sam u svojim dvadesetima
mogao ušetati u DC Comics i kupiti autorska prava na Batmana,
rekli biste: "Nemoguće."
Imali biste pravo. Danas je to nemoguće.
Ali tada
nitko nije shvaćao koliku vrijednost ti likovi posjeduju.
Godine 1979. Uslan se udružio s iskusnim producentom Benom Melnikerom
i od DC-ja kupio filmska prava za Batmana.
Bilo je potrebno gotovo cijelo desetljeće da započne snimanje.
Odbio me baš svaki studio u Hollywoodu.
Rekli su: "Poludio si. Ne možeš snimiti ozbiljan film prema stripu.
Okani se mračnih superjunaka."
A onda se pojavio Frank Miller i izbacio Povratak Viteza tame.
To je u globalnoj percepciji označilo pomak s Batmana Adama Westa
na suvremenog, mračnog i složenog osvetnika kojeg danas poznajemo.
Ključ svega bio je Tim Burton.
Redatelj Tim Burton bio je poznat po nekonvencionalnim hitovima
poput Pee-weejeve velike avanture,
ali ne i kao redatelj akcijskih filmova.
No njegova empatična inačica Batmana uvjerila je Uslana.
Tim je rekao:
"Ako ćemo snimiti ozbiljan film o Batmanu,
taj film ne smije biti o Batmanu.
Mora biti o Bruceu Wayneu."
Nisu nas zanimali izlizani aspekti stripa...
REDATELJ, BATMAN
...nego smo pokušali proniknuti malo više u dubinu.
Željeli smo pokazati junaka kojeg muče problemi.
To ga čini ljudskijim.
No kad je Burton angažirao Michaela Keatona za ulogu Batmana,
Uslanovo se povjerenje poljuljalo.
Rekao sam: "Super. Dobra fora.
Zamišljam plakat. 'Gospodin Mama kao Batman.'"
To je baš mračni i ozbiljni Batman.
Tim je imao objašnjenje.
"Surađivao sam s Michaelom Keatonom na Bubimiru.
Stvorit ćemo Brucea Waynea koji je toliko motiviran i opsjednut
da to graniči s ludilom..."
Što sad misliš?
Misliš li da sam kvalificiran?
"Publika će reći: 'Da.
Taj će tip biti dobar. Bit će takav.'"
-...62, prvi put. -Akcija.
Burton i njegovi dizajneri zamislili su turoban i beznadan Gotham
pun opasnosti.
Batman iz '89. bio je remek-djelo
što se tiče štimunga i tame.
Kako izgleda prizor u kojem se Batman prvi put pojavljuje?
Vidiš siluetu šišmiša
koja se spušta na dvojicu tipova koji su upravo opljačkali nekoga.
Ta dvojica se užasno boje.
-Što si ti? -Batman.
Stvorili su Batmana koji je bio vjeran svojim mračnim korijenima.
To je priča o teško oštećenom čovjeku.
Ako se noću odijeva kao šišmiš
i utjeruje strah u kriminalce,
kakva je on osoba?
Zašto je takav?
Bruce Wayne je vrlo šutljiva osoba koja katkad poludi.
GLUMAC, BATMAN
S vremena na vrijeme pukne.
Želiš podivljati? Da te vidim!
Podivljajmo.
No kad je Batman, začudo se uspije kontrolirati.
Ispričavam se.
Jesi li ikad plesao s vragom na blijedoj mjesečini?
Bio je to nevjerojatan trenutak
za obožavatelja stripova kojem su se rugali dok je bio dijete.
Film je postao globalna uspješnica.
Gledatelji su se počeli okupljati za vikend
u iščekivanju filmske premijere koja se, zbog interesa, morala održati u dva kina.
Rekao sam: "Ovdje sam naučio
da ako im ne vjeruješ kad ti govore da si loš,
samo vjeruj u sebe i svoj rad i bit ćeš sjajan."
Mislim da je Michael Keaton dobrano nadmašio očekivanja.
KOAUTOR, BATMAN
Postat će novi Batman, ikona novog vala Batmana '90-ih.
Batman iz 1989. nije bio samo najuspješniji film te godine
nego si i posvuda mogao vidjeti znak šišmiša.
Nisi mogao kupiti majicu bez ičega na sebi
jer je svaka crna majica bila predodređena za naljepnicu.
Obožavatelji u Philadelphiji čekaju u redu za zurku s likom Batmana.
Čitav katalog robe s Batmanovim imenom.
Čak možete nazvati broj 1-800-BATMAN
kako biste brže naručili robu.
Batmanove pustolovine
pogone industriju vrijednu 400 milijuna dolara
koja svake godine naraste za 25 %.
Batmanija je uvela stripove u novo desetljeće
u kojem su stekli posve novu vrstu obožavatelja.
Devedesete su bile vrlo umjetno doba u povijesti stripa
obilježeno takozvanim "kolekcionarima"
koji su pitali samo: "Koliko će ovaj strip vrijediti?"
i "Imate li izdanje s posebnom vrećicom i karticom?"
Na 27. međunarodnom sajmu stripova
u San Diegu
jedan je strip prodan za 180 000 dolara.
Uopće nije važno koji je strip u pitanju.
Važno je samo koliko košta i koliko će vrijediti.
Kupnja stripa postala je ulaganje. Više se ne kupuju iz zabave.
Dolijavajući ulje na vatru, izdavači su glorificirali pisce i crtače
i izbacivali kolekcionarska izdanja.
Stripovi iz '90-ih jako su mi dragi.
Bilo je to uzbudljivo vrijeme...
SPISATELJICA/CRTAČICA, ŽENA MAČKA
...jer su pisci i crtači bili zvijezde.
Mnoge stripove uopće nisam čitala, samo sam gledala crteže.
Crtač Jim Lee bio je jedna od Marvelovih superzvijezda.
Prvi broj njegovih X-Mena prodao se u osam milijuna primjeraka
i tako ušao u Guinnessovu knjigu rekorda.
Budući da su crtači bili jako popularni,
neki od njih smatrali su da nam pisci nisu potrebni.
Zašto bismo dijelili zaradu s piscima...
GLAVNI KREATIVNI DIREKTOR, DC
...kad i mi možemo smisliti priče poput njih?
Početkom 1992. godine
Lee i ostali Marvelovi vrhunski crtači dali su otkaz
i zajedno osnovali Image Comics.
Bilo nas je šestero ili sedmero, ovisno o tome koga slušate.
Hrpa tvrdoglavih klinaca na polovini svojih dvadesetih godina.
Rekli smo korporacijama:
"Gonite se, nećemo raditi za vas."
U prva četiri mjeseca postojanja
nova je tvrtka pogurala DC na treće mjesto,
što se dotad nikad nije dogodilo.
Pod prijetnjom gubitka ugleda
najstarija američka tvrtka za stripove morala se vratiti u središte pozornosti.
Održali smo hitan sastanak na kojem smo se svi okupili.
UREDNIK, SUPERMAN
Svi pisci i svi crtači koji su radili na sva četiri Supermana
bili su ujedinjeni u zajedničkom cilju.
Nije riječ o pojedincu.
Riječ je o Supermanu i onome što mislimo da je najbolje za njega.
Svaki put kad bismo došli pred zid na sastanku,
Jerry Ordway bi viknuo: "Ubijmo ga!"
Rekao je to i tada.
A ja sam rekao: "Dobro, pametnjakovići.
Što ako ga ubijemo?"
U svim stripovima o Supermanu počeli su se pojavljivati znakovi
u ljeto 1992. godine.
Netko ili nešto spremalo se napasti Čovjeka od Čelika.
Je li Čovjek od Čelika našao sebi ravnog?
Jedan od urednika u DC Comicsu kaže da će Superman umrijeti 18. studenog.
Mike Carlin tvrdi da će u stripu koji izlazi u studenom
kostimirani borac protiv zločina poginuti
tijekom borbe za spašavanje Metropolisa.
Super. Ja sam njegov protuobožavatelj.
Ne volim ga.
On je kao izviđač u usporedbi s drugim superjunacima.
Kaže tip koji ima tetovažu zlikovca Jokera.
Današnjim tinejdžerima draži su nasilni likovi
poput Punishera, Wolverinea i serijala Beskonačni rat.
S obzirom na golem broj antijunaka
i prozivanje Supermana da je izviđač i klišej,
rekli smo:
"Pokažimo svijetu
kako bi bilo kad bismo ga maknuli."
Ostavljajući iza sebe uništenje
i unakažene članove Lige pravde,
Supermanov je smrtni neprijatelj krenuo u Metropolis
na završni obračun.
Svakog tjedna novi broj Supermana dolazi na police trgovina.
Posljednjih pet tjedana gradi se priča o Sudnjem danu.
Daleko najprodavaniji strip.
Rasprodali smo ga za nekoliko sati.
Novine su pisale uvodnike o tome.
A obožavatelji pisma.
NEMOJTE! NE!
Svi su pitali isto: "Kako možete ubiti Supermana?"
A ja bih ih pitao: "Kad ste posljednji put kupili strip Superman?"
"Ima već 20-30 godina."
Rekao sam: "Vi ste ubili Supermana."
Ako ne zalijevate cvijet, uvenut će.
Danas će Supermana zateći ne tako super sudbina.
DC Comics izdao je tri milijuna primjeraka stripa Sudnji dan.
Iznenadio sam se. Nisam mislio da će ga ubiti.
Mislim da su to odavno trebali učiniti.
Izgubio je dodir sa stvarnošću.
Zaplakat ću.
Tužan sam. Ne želim da pogine.
Čovjek od Čelika pokazao je da je ranjiv
kao i obični smrtnici kojima je bio uzor više od pola stoljeća.
Superman je umro u srijedu.
DC je prodao više od šest milijuna primjeraka broja 75,
uključujući platinasto kolekcionarsko izdanje
i nekoliko deluxe inačica.
U sljedeća četiri mjeseca
sva četiri stripa o Supermanu prestala su izlaziti.
Nedugo nakon toga pitali su: "Što ćemo učiniti s Batmanom?
Slomimo mu kralježnicu.
Dovedimo Banea i ojačajmo ga otrovom."
Poput LeBrona Jamesa. Bum.
Kako je kolekcionarsko tržište raslo,
DC, Marvel i Image pojačali su seks i nasilje
u grozničavoj utrci za popularnošću i novcem.
Nije bilo mnogo borbe između dobra i zla.
Svaki je strip bio hrvački meč.
Cilj je bio svaki novi broj učiniti skandaloznijim od prošlog.
To mi se nije svidjelo,
kao ni Alexu Rossu.
Crtač Alex Ross i pisac Mark Waid
došli su u DC, gdje su se nadopunjavali
i dijelili mišljenje o tome kakvi superjunaci trebaju biti.
SADAŠNJOST
Kad sam imao četiri ili pet godina
prvi sam put saznao za superjunake.
Sviđalo mi se utjelovljenje
onoga što je Superman trebao biti.
Dobrota i snaga u jednakoj mjeri.
Svi su drugi likovi bili slabiji od njega.
CRTAČ, KINGDOM COME
Mogao je pretočiti svoju volju u djelo.
Alexa i mene nisu zanimali cinični likovi
i cinični i mračni stripovi.
Zanimali su me likovi koji u sebi nose nadu.
Zanimali su me pozitivni likovi.
Zanimali su me likovi koji mogu biti uzor.
Pogledajmo iz nove perspektive
ono što nam ti likovi nude.
U ljeto 1996. godine
Ross i Waid izdali su prvi broj stripa Kingdom Come,
u kojem su oživili priču o Supermanu
u kojoj Čovjek od Čelika nije poginuo,
nego je otišao u dobrovoljno izgnanstvo
ostavivši Ameriku mlađem
i nasilnijem naraštaju superjunaka.
No kada se oni počnu međusobno boriti,
Superman se mora vratiti kako bi uspostavio red.
U tom je trenutku industrija stripa doživjela krah.
Dobio sam poruku u kojoj piše da su svi moji poznanici u Marvelu otpušteni.
Marvel je proglasio bankrot.
Ljudi su shvatili da više ne mogu izdavati stripove
za nepostojeće kupce
i industrija stripova se urušila,
a brojne manje tvrtke propale.
KRAH STRIPA
IZDAVAČI STRIPOVA NE SMIJU SE JER PRODAJA STRMOGLAVO PADA
Kad je krah zahvatio i kolekcionarsko tržište,
Vertigo se i dalje držao jer nije bio kolekcionarski strip.
Ljudi su ga doista čitali.
Dok je industrija bila u problemima,
Ross i Waid radili su na priči
koja je bila nadahnuta njihovim životima.
U prvoj inačici stripa Kingdom Come želio sam stvoriti serijal
u kojem će se DC-jevi likovi družiti s mojim ocem.
Norman McCay, narator naše priče,
Alexov je tata.
Moj je otac bio svećenik.
Taj posao ima humanitarnu crtu koju sam želio uključiti.
Rossov otac predstavlja obične ljude
i moralni je kompas za superjunake.
Kad Supermanov plan da obuzda odmetnute superjunake propadne,
američka vojska pokreće nuklearni napad kako bi ih uništila.
Superman se u bijesu odluči osvetiti.
Ali McCay ga zaustavlja prijekorom.
Obični ljudi trebaju imati mogućnost odluke u svom životu
i bit će nepovjerljivi prema supermoći
ako nije obuzdana i razumna.
McCayeve riječi dirnu Supermana i on im daje obećanje.
"Naši problemi još uvijek postoje.
Nećemo ih riješiti za vas.
Riješit ćemo ih uz vas."
To čini Supermana Supermanom.
Njegova najveća supermoć
nije to što može letjeti ili podići automobil.
Nego činjenica da je unatoč tome što može učiniti sve
i imati što god želi
on nevjerojatno nesebična osoba.
Nikad neće staviti sebe i svoje želje i potrebe
ispred nekoga drugoga.
To je nevjerojatna supermoć.
Unatoč svim manama koje kao ljudska bića imamo,
stvorili smo likove koji nemaju mana.
To na neki način čini ljude boljim od Boga.
Bog je uspio stvoriti samo loše čovječanstvo.
Mi smo stvorili bića bolja od nas.
To je nekako fora.
Naša je mašta moćna
i trebamo se malo više oslanjati na nju
i pokušati biti takvi.
Imamo mogućnost. Stvorili smo Supermana.
Superman može riješiti bilo koji problem.
Dok se industrija stripova borila da uskrsne iz pepela,
spasenje se ukazalo u zboru glasova koji se dotad nisu čuli.
Kad likovi postoje više od 80 godina,
postoje dvije mogućnosti.
Prva je da budete vrlo tradicionalni u svom pristupu,
a druga je da izaberete posve nov put
i pokušate unijeti revoluciju u univerzum.
Da biste unijeli promjenu,
morate dovesti različite glasove iza kulisa kako biste stvorili priče.
Morate neprestano revitalizirati likove.
Kao što stalno govorim, nisu važni likovi,
važni su njihovi tvorci.
Možemo se osvrnuti na rane priče
i udahnuti im novi život.
A to mi daje nadu.
Daje mi nadu da se priča može promijeniti.
Stripovi su odraz ljudskih snova i težnji.
Zato ih volimo.
Vjerujemo da ćemo, ako okolnosti budu povoljne,
postati junaci barem na tren.
U SPOMEN NA
Prijevod titlova: Ivan Fremec